CELEX: 32010D0679
Language: sk
Date: 2010-11-08 00:00:00
Title: 2010/679/EÚ: Rozhodnutie Komisie z  8. novembra 2010 , ktorým sa mení a dopĺňa rozhodnutie 95/467/ES, ktorým sa vykonáva článok 20 ods. 2 smernice Rady 89/106/EHS o stavebných výrobkoch [oznámené pod číslom K(2010) 7542]  Text s významom pre EHP

10.11.2010   
            
            
               SK
            
            
               Úradný vestník Európskej únie
            
            
               L 292/55
            
         ROZHODNUTIE KOMISIE
   z 8. novembra 2010,
   ktorým sa mení a dopĺňa rozhodnutie 95/467/ES, ktorým sa vykonáva článok 20 ods. 2 smernice Rady 89/106/EHS o stavebných výrobkoch
   [oznámené pod číslom K(2010) 7542]
   (Text s významom pre EHP)
   (2010/679/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení v členských štátoch vzhľadom na stavebné výrobky (1), najmä na jej článok 13 ods. 4 písm. a),
   po porade so Stálym výborom pre stavebníctvo,
   keďže:
   
               (1)
            
            
               Dňa 24. októbra 1995 Komisia prijala rozhodnutie 95/467/ES, ktorým sa vykonáva článok 20 ods. 2 smernice Rady 89/106/EHS o stavebných výrobkoch (2).
            
         
               (2)
            
            
               Príloha 3 k danému rozhodnutiu by sa mala upraviť tak, aby bolo možné prispôsobiť systémy preukazovania zhody v skupine výrobkov „KOMÍNY, DYMOVÉ RÚRY A ŠPECIFICKÉ VÝROBKY“ technickému pokroku.
            
         
               (3)
            
            
               Dané rozhodnutie by sa preto malo zodpovedajúcim spôsobom zmeniť a doplniť,
            
         PRIJALA TOTO ROZHODNUTIE:
   Článok 1
   Príloha 3 k rozhodnutiu 95/467/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 8. novembra 2010
      
         
            Za Komisiu
         
         Antonio TAJANI
         
            Podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES L 268, 10.11.1995, s. 29.
   
      PRÍLOHA
      V prílohe 3 k rozhodnutiu 95/467/ES sa do tabuľky týkajúcej sa skupiny výrobkov „KOMÍNY, DYMOVÉ RÚRY A ŠPECIFICKÉ VÝROBKY“ pridáva tento zápis:
      
         
                     Výrobok(-y)
                  
                  
                     Určené použitie (použitia)
                  
                  
                     Úroveň (úrovne) alebo trieda(-y)
                     (reakcia na požiar)
                  
                  
                     Systém(-y) preukazovania zhody
                  
               
                     „prefabrikované komíny (viacposchodové celky), puzdrá vetracích šácht (prvky alebo bloky), viacvrstvové komíny (prvky alebo bloky), jednostenné komínové bloky, stavebnicové alebo samostatne stojace komíny a pripojené komíny, ukončenia komínov
                  
                  
                     použitia, na ktoré sa vzťahujú predpisy týkajúce sa reakcie na požiar
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (A1 až E) (3), F
                  
                  
                     4
                  
               
                     Systém 1: pozri bod 2(i) prílohy III k smernici 89/106/EHS, bez auditových skúšok vzoriek.
                     Systém 3: pozri druhú možnosť v bode 2(ii) prílohy III k smernici 89/106/EHS.
                     Systém 4: pozri tretiu možnosť v bode 2(ii) prílohy III k smernici 89/106/EHS.
                  
               
      
         (1)  Výrobky/materiály, ktorých zaradenie do triedy reakcie na požiar sa zlepší vďaka jasne identifikovateľnej fáze výrobného procesu (napr. pridanie spomaľovačov horenia alebo obmedzenie organického materiálu).
      
         (2)  Výrobky/materiály, na ktoré sa nevzťahuje poznámka pod čiarou *.
      
         (3)  Výrobky/materiály, v prípade ktorých sa nevyžaduje skúška reakcie na požiar [napr. výrobky/materiály triedy A1 podľa rozhodnutia Komisie 96/603/ES (Ú. v. ES L 267, 19.10.1996, s. 23)].“